**Մարզպետի տեղակալ Վարդան Ալեքսանյանի ելույթը Դիլիջանի մշակույթի, արվեստի և խոհարարության ժամանցային կենտրոնի բացման հանդիսավոր արարողությանը 16.07.2016**

Հուլիսի 16-ին ՀՀ Տավուշի մարզպետի տեղակալ Վարդան Ալեքսանյանը Դիլիջանում մասնակցել է Դիլիջան-Օրրան մշակույթի, արվեստի և խոհարարության ժամանցային կենտրոնի բացման հանդիսավոր արարողությանը: Շնորհավորելով արարողության մասնակիցներին կենտրոնի բացման կապակցությամբ` նա մասնավորապես ասել է. <<Մեզ համար չափազանց կարևոր են նման նախաձեռնությունները, քանի որ դրանք զգալի առաջընթաց են մեր փոքր երկրի համար: Մենք անվանում ենք մեր երկիրը թանգարան բաց երկնքի տակ՝ միայն հաշվի առնելով մեր անցյալի ժառանգությունը: Մեր գործն այդ ժառանգությունն ավելացնելն է: Այս կենտրոնը զբաղված է այդ գործով: Մենք ունենք ինքնատիպ մշակույթ և ինքնատիպ քաղաքակրթություն, որը մեզ հազարամյակների միջով բերել և հասցրել է մինչ այսօր: Կենտրոնի բացումը շատ կարևոր եմ համարում նաև տնտեսության զարգացման տեսանկյունից: Զբոսաշրջության զարգացմանը զուգահեռ ավելանում են նաև աշխատատեղերը, ինչը շատ կարևոր է մարզի բնակչության համար>>: